MY ANDER BLOGS Friday, January 9, 2015
Ek voel dat die Here dit erg op my hart druk om hierdie jaar 'n jaar vir huwelilke te maak: Toe heg ek 'n bladsy aan my blog wat ek spesifiek opdra aan hierdie moeilikste van alle verhoudings: die groot geskenk van God, die groot misterie, die ding waarin 'n groot geheimenis opgesluit is, die toets wat ons so maklik nie slaag nie - die Huwelik. Uit die blog: Met die Oujaar (en my en Anton se 26ste huweliksherdenking op 31 Desember) agter ons het ek besef dat ons almal goed kan doen as ons 'n splinternuwe bont jassie vir ons huwelike aantrek hierdie jaar. Pluk uit nuwe planne om jou huwelik interessant en opwindend en avontuurlik te maak - ja, man, mors geld op jou maat en doen weer woeste dinge saam - orals!! Die huwelik is immers vir God een van die belangrikste boustene in Sy Woord.
Jou lewensmaat was 'n geskenk van God. God het vir jou hierdie beste vriend, sielsgenoot en geliefde gegee om jou lewe lank te geniet. As jy in 'n groef is of sommer net vuisvoos deur die lewe geslaan is, doen iets daaraan: word van voor af verlief, doen lekker dinge saam, gaan op 'blind"-dates met mekaar, verras mekaar en wees lekker mal soos aan die begin van jul verhouding. Julle is dit aan mekaar verskuldig. Ek het besluit om 'n 31 dae van gebed vir my huwelik te hou. Enigeen is welkom om saam te bid - en dan fisies in te spring en woema in jou liefdeslewe te sit - waag bietjie meer, doen baie meer! Dis groot pret. en al lyk jou huwelik maar bewerig op hierdie stadium: onthou God is by magte om oneindig meer te doen as wat ons bid of dink! ONTHOU: JY AANBID 'N GOD WAT JOU ONEINDIG LIEFHET!
Kry die daaglikse gebede op die bladsy: http://renevanzyl.blogspot.com/p/krag-vir-die-huwelik.html
I think it is time... I'm writing to Ellen DeGeneres with an idea for a show... or a musical... I hope and pray it finds its way to her... Yes, yes I know, I'm always busy with the impossible, the incredible and the inconceivable!!! He-he-he!! What the hell! That's what keeps me ticking! This is my family... happy, weird and so not your typical conventional family... but yet - for the grace of God we survive! We get wings to fly, oh, God, we're alive!
I'm sure Celine Dion was inspired by God when she wrote: http://www.azlyrics.com/lyrics/celinedion/imalive.html
I get wings to fly - God knows that I'm alive!!!! Posted by
VROLIKE VREESLOSE VROUE... KUIER, RUS, ONTSPAN...
Dit lyk soos die 37ste hoofstuk in die lewe van die beneukte mev. Doeminie! Lees as jy tyd het - oor haar nuutste ekskapade... rustig... ontspanne.... en sonder donderweer... (Dit lyk tog of my anti-depressante werk... )
Die woorde kuier, rus en ontspan klink soos ‘n lafenis vir enige vroue-siel wat haar afsloof vir die gesin, eggenoot,
die skoolraad en die gemeenskap. Dit klink soos vakansie! Dit was hoe dit was
met ons Vroue Retreat 2013 wat die Kuierkerk aangebied het by die lieflike bergvesting
van Lydia Grimbeeck by Kosmos Ridge in Hartbeespoort. (So lyk dit hier links op die foto... absolutely fabulous!) Mev. Doeminie moet net haar suur alter-ego
‘n kans gee om iets te sê oor haar verlede: Ou Griekie Galbraak is mos altyd grimmig
oor iets, wel hier kom dit: Ek was al by menige vrouekampe in my lewe. Veral na
ons oudste seun as baba breinskade opgedoen het en my hele lewe uitmekaar geval
het. Ek het al die praatjies in die wêreld al gehoor (en op daardie tyd moes ek
dit hoor: ek het dit nodig gehad om die Here beter te leer ken). Ek onthou die
tipiese kerkkamp: daar was die goeie vroue van die gemeente, ja, hul het ook
kampe nodig gehad en daar was die mense wat gebuk gegaan het onder ernstige geloofskwessies.
Soms was die lesings deur duur sprekers, lank en uitputtend, maar na so naweek
het mens goeie Bybelstudie ingekry en ook besef hoe skiet ‘n mens selwers tekort.
So ‘n spreker wat reeds alles geleer het oor vrouwees en Christenwees se werk
is immers om jou geloofslewe te versterk en die beste manier is om jou te leer
hoe min jy weet. Jy het dan tuis gekom by die ongewaste
skottelgoed, kinders se huiswerk wat nie gedoen is nie, en mans wat half vies
is oor jy so lekker jol gehad het en hul moes opsnork met die kinders. Maar jy
was sterk, jou geestelike krag was baie en jy was van voorneme om hierdie man
van jou onvoorwaardelik te aanvaar en te vergewe vir alles van drankmisbruik
tot emosionele mishandeling en wat als. Die nuwe week het met volle vaart
weggetrek en jy was vol goeie voornemens. Teen Maandagaand was jy moedeloos
want niks het verander nie, jy sal nooit soos die welbelese en welbedeelde Spreker
haar man onvoorwaardelik lief kan hê nes God dit verwag nie en daagliks haar
kinders en haar man in die Here se genade inbid en nooit enige voetfoute maak
nie!. Jou kinders is nog steeds bederf en beledigend en nukkerig en jy het
gefaal as moeder en as eggenoot. Jy wil nie eers die ander vroue weer sien nie,
want duidelik kry al die fantastiese moeders dit reg wat jy nie kan nie. Teen
Dinsdag lê jy met jou lippe teen die klippe, reg om by ‘n kliniek vir
sielsiekes te gaan inkonk want jy faal as skepsel wat na God se beeld geskape
is. Jy drink steeds jou anti-depressante en beplan ‘n hoër dosis.
ek oordryf, want tog leer mens altyd ietsie wat jou kan deurdra by so kamp,
maar wat ek altyd onthou, was die pret saans in die kamers: as almal se skanse
af is en hul in hul nagklere rondloop en net is wie hulle is: vroue wat ‘n
wegbreek nodig het om hul te help om hul lewe te kan hanteer en hulself te
vind. Daardie geselsies tot laatnag en gegiggel was vir my sielskos. Dan kom
die ware probleme uit so tussen die kuier, koffie en klets.
het my laat besef dat vrouekampe anders kan wees. Op my ouderdom is ek nie meer
lus om uur na uur na ‘n dinamiese geleerde Vlindervrou te luister nie. Ek het
drie jaar gelede besluit om te begin met so ‘n vroue retreat, waar kuier die
grootste motivering is. En ja, Jesus bedien ons die hele tyd, want ons is
Christene wat kuier en daarom is Jesus outomaties deel van ons gekuier en ons
probleme deel. Ek leer meer by ander Christenvroue so deur die kuier as wat ek
by ‘n duur spreker leer. En na die tyd het jy meer krag vir jou daaglikse take,
want jy het by gewone mense gehoor van hul gewone probleme en oplossings. Jy
sien mekaar by die kerk en jy het lief geraak vir die ander vroue wat met
dieselfde probleme as jy worstel. My groot doel met die kuier is dat vroue
mekaar leer ken en so mekaar kan help. Terug by ons vroue retreat: (Op die foto bo is een van ons ontbyte - marshmallow tert, peppermint tert, vrugteslaai en melktert - heerlik!) Die klein ‘hotel’
(dit lyk regtig soos een!) teen die Magaliesberge, waar ons die retreat gehou
het, is die hoogste huis in die Hartbeespoort omgewing en het ‘n uitsig soos
min oor die Hartbeespoortdam en omliggende berge. Die twintig vroue wat hulself
kon wegskeur van hul gesinne en verantwoordelikhede het ‘n heerlike naweek
beleef – nie die tradisionele vroue naweek van lesings en werkswinkels van
vroeg tot laat nie, nee, net die samesyn van vroue wat hul pyn en wysheid en
vreugde met mekaar kon deel. Tussen ons klomp was daar vroue met kanker, vroue
wie se mans kanker het, vroue wat kinders en vriende verloor het, vroue wat misbruik
en depressief is en vroue wat breingestremde kinders het. Met ander woorde: ons
was ‘n klomp normale vrouens by mekaar wat wou wegbreek van die normale roetine
en die Here het ons bederf ver bo wat ons kon bid of dink. Ons het ‘n
skoonheidsterapeut en twee studente-fisioterapeute daar gehad wat ons masseer
het, so tussen die kuier deur, iets wat ons min genoeg voor tyd het! (Op die foto sit ek en word bederf tot in die sewende hemel in!!)
het op die tweede verdieping van die huis geslaap met glasvensters reg rondom
ons en ‘n uitsig oor die dam wat min mense in ons dorp al gesien het. Ons het
vrede beleef wat alle verstand te bowe gaan. Ons het saam kos gemaak, saam
geluister na lewensafrigter en kleurterapeut, Rene’ Coetzee, se geselsies oor hoe
God kleur gebruik het om haar kankerpad te vergemaklik en hoe kleur ons elke
dag beïnvloed. Een van die vroue het ons haar inspirerende verhaal vertel van
hoe die Here haar deurgedra het nadat haar huis afgebrand het (waarin haar man gesterf
het) en sy en haar kind maande lank deur hel is in die hospitaal met pynlike brandwond-behandeling.
Op die foto regs is 'n paar van ons in die swembad - man, dis mooi daar!) Mans
kan so dikwels ons vroue misverstaan en verkeerd behandel, net omdat ons so
kompleks is, en daarom sê ek dankie vir die Here vir vriendinne wat soms net
laf is en jou trane kan afdroog. Ons het in die middernagtelike ure in die donker
kamers rondgehol en gelag vir mekaar. Ons het geswem en gesels en geëet soos
konings. Ons was vir ‘n slag net mens en nie iemand wat probeer om ander te beïndruk
nie. (Op die foto links is die vrolike oumas wat saam was - kan jy glo? Sulke pragtige sexy oumatjies?)
dit gerus by jou kerk – reël net ‘n wegbreek vir vroue en bederf hulle! Ons het
dit so nodig. Ons moet dikwels ons mans dra en ondersteun te midde van ons eie
besige lewens wat vol is met kinders, soms ‘n eie beroep, soms gemeenskapswerk.
En tussen alles deur moet ons sorg vir kos op die tafel, klere aan die basse en
‘n vredevolle tuiste. Mans is veronderstel om die sterker geslag te wees, maar
as ‘n man nie ‘n sterk vrou het wat haarself kan handhaaf nie, is hy so swak
soos ‘n lammetjie en so brommerig soos ‘n leeu! Maak tyd vir wegkom, maak tyd
vir vrouwees en kuier! You deserve it!!
Sommer 'n gedig oor vriendskap: A Friend
A person who will listen and not condemnSomeone on whom you can dependThey will not flee when bad times are hereInstead they will be there to lend an earThey will think of ways to make you smileSo you can be happy for a whileWhen times are good and happy there afterThey will be there to share the laughterDo not forget your friends at allFor they pick you up when you fallDo not expect to just take and holdGive friendship back, it is pure gold.
Source: A Friend, Poem on Friendship http://www.familyfriendpoems.com/poem/a-friend#ixzz2hhnenNZP #FamilyFriendPoems Posted by
Hieronder is 'n uittreksel uit die Noordwes Beeld van Woensdag 12 Junie 2013 wat Carla vd Spuy vir ons geplaas het. Lekker dag!! http://www.noordwesbeeld.com/68132/news-details/koningin-esther-met-n-kinkel
Bybelse verhale nuut,
Christelike teater; moderne Christen teater,
TOE GEBEUR ONS WONDERWERK NIE . . . FINESSE ARTIKEL APRIL 2013
ds Anton van Zyl,
finesse artikel april 2013,
Rene van Zyl,
wonderwerk gebeur nie
MEV DOEMINIE HAAL DIE KOERANT: NOORDWES BEELD!
Dis met groot bewoënheid dat ek kan sê ek het al die koerante gehaal: mag
'n uitgewer of agent my talente raaksien en my kontak - want self uitgee
sit nie in my broek nie! Ek haat proeflees, bemarking, pakkies opmaak
en pos, boekhou en alles wat daarmee gepaard gaan! Maar ek is maar
te nederig bly as iemand 'n cd bestel! Dankie vir almal wat al een besit
- ek dink dis awesome!!!
Dankie Carla van der Spuy vir die beriggie!
Nuus / Dié mev. dominee se pen is nooit stil nie
DIÉ MEV. DOMINEE SE PEN IS NOOIT STIL NIE
René van Zyl en haar man, ds. Anton van Zyl, in Siëna, Italië.
’n Mens sal René van Zyl, predikantsvrou van die gewilde Kuierkerk in Hartbeespoort, nie sommer agter ’n basaartafel kry nie.
Nee, hierdie “mev. dominee”, wat bekend daarvoor is dat sy en haar man, ds. Anton van Zyl, “buite die boks” dink, toor eerder met woorde.
Daar is net geen einde aan die skeppende talente van dié eertydse joernalis nie.
Van Zyl, wat ook ’n kinderwerker en skrywer is, se jongste projek wat spruit uit haar behoefte om “in te lig, op te voed en te vermaak”, is om kinders op ’n lekker manier te leer hoe om al 66 boeke van die Bybel te ken. Sy het al die Bybelboeke in “geheuesketse” opgesom en leidrade, asook ’n Bybelse tydlyn, op ’n CD saamgestel.
Van Zyl verduidelik dat hierdie bonte mengelmoes van prente in kleur sowel as swart-en-wit die produk van jare se navorsing, versameling van inligting en van sketse ontwerp is waarin die kern van elke Bybelboek letterlik “opgeteken” is.
Die illustrasies is deur haar suster, Esmé Walker, gedoen.
Dié het al ’n ATKV Veertjie vir ’n vorige kinderboek se illustrasies ontvang. Die CD kom boonop saam met ’n geheuespeletjie.
“Ek wil die kinderkerk hervorm,” verduidelik sy. Daarom leer sy die kinders by hul kinderkerk ook om hierdie Bybelboeke in volgorde te leer deur middel van interaktiewe lesse wat sy weekliks skryf.
Daar lê vir haar min waarde daarin om die kinders, soos oor al die jare, van Bybelkarakters te leer met slegs ’n morele les daarby.
Van Zyl skryf reeds jare stories vir die jongspan op die webtuiste van die kuberkerk wat deur prof. Stephan Joubert gestig is. Die verhale, wat tweeweekliks
op die webwerf verskyn, word vertel deur ’n kat met die naam Kristof en dit handel
oor sy dierevriende uit die Bybelse tyd. Die stories wemel van donkies, kraaie, duiwe, akkedisse, kamele, visse en insekte wat elk op ’n aksieryke manier met Bybelse karakters te doen gekry het.
“En so leer die kinders die Bybelse waarhede sonder dat hulle dit besef.”
Van Zyl het ook met poppeteater begin. Sy het in 1998 ’n bordspel, Kruispad, ontwikkel en self uitgegee. In 2011 het sy ’n Christelike jeugboek, Wee Monk’s Tale, the Secret of Immortality, wat in Middeleeuse Ierland afspeel, uitgegee.
Nou droom sy ’n uitgewer sal haar passie deel sodat vele uit haar Bybelboeksketse
Rig navrae aan rene@kuierkerk.co.za of skakel 0082 396 4100.
Kyk gerus na my blad met al die prettige kinderkerk- of tuisprodukte vir kinders oor die Bybel. En grootmense leer net so lekker saam! http://bybelboekwurm.blogspot.com/ NUUT: CD MET 90 KINDERKERKLESSE IN SPELETJIES VIR KINDERKERKE
I'm a writer (screenplays, plays, musicals, books, educational Christian games), mother of a brain-injured child, now 19. (See blog: www.Kuierkidz.blogspot.com) which means I have to be more creative than other people in order to survive this life! My two teenage daughters (Michelle and Chantal) also teach me to think way out of the box! I'm an ex-journalist and puppet master. My musicals (community theater) have modern day themes/music eg. Mamma Mia, a Child is born (love story - Mary and Joseph); and: Joseph and his amazing blue suede shoes; and A new day has come, a Passion play - in 2011: Samson, Lion of God with the music of Queen! And in 2012 I wrote: King David and his eight wives with the music of Simon and Garfunkel as well as Shania Twain. These plays teach people something from behind the scenes of the Bible stories! I write and co-direct the plays. I've written and staged 6 musicals over the last five years. I have written a medieval teenage adventure novel, Wee Monk's Tale, the Secret of Immortality and its screenplay. Just waiting for Pierce Brosnan or Mel Gibson to pick it up and make the movie in Ireland! View my complete profile